ايڪڙ

ايڪڙ (اُچار: اٖيڪَڙُ، اردو: ایکڑ، انگريزي: Acre) پکيڙ يا سطح جي ماپ جو هڪ درجو آهي جيڪو برطانوي نظام ۾ استعمال ٿئي ٿو. هڪ ايڪڙ ۾ 4,840 چورس گز يا 43,560 چورس فوٽ هوندا آهن. اهڙيءَ طرح هڪ ايڪڙ تقريبن 4,047 چورس ميٽرن جي برابر آهي. ھڪ چورس ميل جي 640 حصن مان هڪ حصي کي ايڪڙ چئبو آهي. هڪ ايڪڙ ۾ ٻه جريب هوندا آهن، هڪ جريب ۾ 20 گُهنٽا ۽ هڪ گُهنٽي ۾ 5 پُرهه. هيءُ درجو دنيا جي ڪيترن ئي ملڪن ۾ استعمال ٿيندو آهي. خاص ڪري پاڪستان ۽ ڀارت ۾ زمين جي ماپ ايڪڙن ۾ ئي ٿيندي آهي.

ٻہ -جريب- زمين جو -ٽڪر-. هي زرعي زمين جي ماپ جو -ايڪو- آهي. قديم زماني ۾ -برطانيا- ۾ اهڙي ٻنيءَ کي ’-ايڪڙ-‘ چوندا هئا، جنهن ۾ جوڙو ڍڳن جو صرف هڪ ڏينهن ۾ هر هلائي سگهي. هڪڙي -ايڪڙ- ۾ 220 فوٽ ڊيگهه ۽ 198 فوٽ ويڪر هوندي آهي، جنهن جي ڪل ايراضي 43560 چورس فوٽ يا 4840 چورس وال هوندي آهي. سنڌ ۾ زرعي زمين جي ماپ ايڪڙن ۾ ڪئي ويندي آهي.ايڪڙ : (Sindhianaسنڌيانا)

 حوالا